CELEX: 32011R1145
Language: sl
Date: 2011-11-10 00:00:00
Title: Izvedbena uredba Komisije (EU) št. 1145/2011 z dne 10. novembra 2011 o določitvi najvišjega zneska pomoči za zasebno skladiščenje oljčnega olja v okviru razpisnega postopka, odprtega z Izvedbeno uredbo (EU) št. 1023/2011

11.11.2011   
            
            
               SL
            
            
               Uradni list Evropske unije
            
            
               L 293/33
            
         IZVEDBENA UREDBA KOMISIJE (EU) št. 1145/2011
   z dne 10. novembra 2011
   o določitvi najvišjega zneska pomoči za zasebno skladiščenje oljčnega olja v okviru razpisnega postopka, odprtega z Izvedbeno uredbo (EU) št. 1023/2011
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(d) v povezavi s členom 4 Uredbe,
   ob upoštevanju naslednjega:
   
               (1)
            
            
               Izvedbena uredba Komisije (EU) št. 1023/2011 z dne 14. oktobra 2011 o začetku razpisnega postopka za pomoč za zasebno skladiščenje oljčnega olja (2) določa dve razpisni podobdobji.
            
         
               (2)
            
            
               V skladu s členom 13(1) Uredbe Komisije (ES) št. 826/2008 z dne 20. avgusta 2008 o skupnih pravilih za dodelitev pomoči za zasebno skladiščenje za nekatere kmetijske proizvode (3) Komisija na podlagi ponudb, ki jih priglasijo države članice, bodisi določi najvišji znesek pomoči bodisi ga ne določi.
            
         
               (3)
            
            
               Na podlagi ponudb, vloženih ob druga delnem povabilu k oddaji ponudb, je primerno, da se določi najvišji znesek pomoči za zasebno skladiščenje oljčnega olja za razpisno podobdobje, ki se konča 8. novembra 2011.
            
         
               (4)
            
            
               Da se trg hitro obvesti in zagotovi učinkovito upravljanje ukrepa, mora ta uredba začeti veljati na dan objave v Uradnem listu Evropske unije.
            
         
               (5)
            
            
               Upravljalni odbor za skupno ureditev kmetijskih trgov ni dal svojega mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Za razpisno podobdobje, ki se konča 8. novembra 2011, v okviru razpisnega postopka, odprtega z Izvedbeno uredbo (EU) št. 1023/2011, je najvišji znesek pomoči za oljčno olje določen v Prilogi k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. novembra 2011
      
         
            Za Komisijo V imenu predsednika
         
         José Manuel SILVA RODRÍGUEZ
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 270, 15.10.2011, str. 22.
   
      (3)  UL L 223, 21.8.2008, str. 3.
   
      PRILOGA
      
                  (EUR/tono/dan)
               
            
                  Proizvod
               
               
                  Najvišji znesek pomoči
               
            
                  Deviško oljčno olje
               
               
                  1,3